CELEX: 32016D2090
Language: da
Date: 2016-11-21 00:00:00
Title: Rådets gennemførelsesafgørelse (EU) 2016/2090 af 21. november 2016 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem

30.11.2016   
            
            
               DA
            
            
               Den Europæiske Unions Tidende
            
            
               L 324/7
            
         RÅDETS GENNEMFØRELSESAFGØRELSE (EU) 2016/2090
   af 21. november 2016
   om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I henhold til artikel 287, nr. 14), i direktiv 2006/112/EF har Republikken Polen (»Polen«) bemyndigelse til at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 10 000 EUR beregnet på grundlag af kursen på dagen for landets tiltrædelse.
            
         
               (2)
            
            
               I medfør af Rådets beslutning 2009/790/EF (2) har Polen bemyndigelse til, indtil den 31. december 2012 og som en undtagelse, at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 30 000 EUR beregnet på grundlag af kursen på dagen for landets tiltrædelse (»undtagelsesforanstaltningen«). Ved Rådets gennemførelsesafgørelse 2012/769/EU (3) blev undtagelsesforanstaltningen efterfølgende forlænget indtil den 31. december 2015 og ved Rådets gennemførelsesafgørelse (EU) 2015/1173 (4) indtil den 31. december 2018.
            
         
               (3)
            
            
               Ved brev registreret i Kommissionen den 1. juni 2016 anmodede Polen om tilladelse til at hæve denne tærskel fra 30 000 EUR til 40 000 EUR. Ved hjælp af nævnte forøgelse kan et større antal af meget små virksomheder blive fritaget for alle eller visse af de momsforpligtelser, der er fastsat i afsnit XI, kapitel 2-6, i direktiv 2006/112/EF. Den byrde, der hviler på de fiskale myndigheder i forbindelse med kontrol af meget små virksomheder, vil således også blive mindre.
            
         
               (4)
            
            
               Kommissionen underrettede i overensstemmelse med artikel 395, stk. 2, andet led, i direktiv 2006/112/EF ved brev af 22. september 2016 de øvrige medlemsstater om Polens anmodning. Ved brev af 23. september 2016 meddelte Kommissionen Polen, at den rådede over alle nødvendige oplysninger for at kunne tage stilling til anmodningen.
            
         
               (5)
            
            
               De oplysninger, som Polen har fremlagt, indikerer, at yderligere 24 000 afgiftspligtige personer potentielt kan gøre brug af undtagelsesforanstaltningen med henblik på at reducere deres momsforpligtelser. Polen har anslået de budgetmæssige virkninger i form af reducerede momsindtægter til 300 mio. PLN.
            
         
               (6)
            
            
               Eftersom en højere tærskel vil begrænse momsforpligtelserne yderligere for meget små virksomheder, og disse virksomheder stadig kan vælge den almindelige momsordning i artikel 290 i direktiv 2006/112/EF, bør Polen have tilladelse til at anvende den højere tærskel i den resterende anvendelsesperiode for beslutning 2009/790/EF, dvs. indtil den 31. december 2018. Artikel 281-294 i direktiv 2006/112/EF om særordningen for små virksomheder er imidlertid under revision, og et direktiv om ændring af disse artikler kan derfor træde i kraft inden nævnte dato.
            
         
               (7)
            
            
               Undtagelsen vil ikke få negativ indvirkning på Unionens egne indtægter hidrørende fra moms, idet Polen vil foretage en kompensationsberegning i overensstemmelse med artikel 6 i Rådets forordning (EØF, Euratom) nr. 1553/89 (5).
            
         
               (8)
            
            
               Beslutning 2009/790/EF bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1 og 2 i beslutning 2009/790/EF affattes således:
   
      »Artikel 1
      Uanset artikel 287 i direktiv 2006/112/EF bemyndiges Republikken Polen til at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 40 000 EUR beregnet på grundlag af kursen på dagen for landets tiltrædelse.
      Artikel 2
      Denne beslutning finder anvendelse indtil datoen for ikrafttræden af et direktiv om ændring af artikel 281-294 i direktiv 2006/112/EF om særordningen for små virksomheder, eller indtil den 31. december 2018, alt efter hvilken dato der kommer først.«
   
   Artikel 2
   Denne afgørelse er rettet til Republikken Polen.
   
      Udfærdiget i Bruxelles, den 21. november 2016.
      
         
            På Rådets vegne
         
         P. PLAVČAN
         
            Formand
         
      
   
   
      (1)  EUT L 347 af 11.12.2006, s. 1.
   
      (2)  Rådets beslutning 2009/790/EF af 20. oktober 2009 om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 283 af 30.10.2009, s. 53).
   
      (3)  Rådets gennemførelsesafgørelse 2012/769/EU af 4. december 2012 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 338 af 12.12.2012, s. 27).
   
      (4)  Rådets gennemførelsesafgørelse (EU) 2015/1173 af 14. juli 2015 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 189 af 17.7.2015, s. 36).
   
      (5)  Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).